BAN HUNGA WEGA 
Y SINA MAS DI 


FIESTA DI DIA DI 
SAN JUAN, DERA GA 


“Pone e Arubiano na altura di su cultura y siñ'e conoce di otro 


Hubert O, (Lio) Booi 


Prologo San Juan/Dera Gay 


Durante aña 2020, mundialmente e ser humano tawata bou di e gara di e Pandemia 
COVID- 19, (Corona virus). Esaki tambe a haci cu hopi di e "Proyectonan Escolar’ no por a 
tuma luga manera mester ta. 


Pa evita aglomeracion y concentracion di hopi hende (sin tapa boca), no por a organisa 
actividadnan publico den luganan publico. Pa e motbonan ariba menciona, 
Departamento di Cultura Aruba (DCA) a adapta su maneho y consecutivamente e 
‘Proyectonan Escolar’ a tuma luga den forma digital. Tumando esaki den consideracion, a 
trece mas buki y foyeto Informativo como tambe material di video cu a ser traha, pa asina 
manda esakinan na e scolnan y tambe pa publico en general. 


DCA su maneho semper ta pa enfoca riba “Educacion, Formacion den Herencia Cultural y 
Arte en General”. Den 2021, Seccion di Implementacion di DCA a dicidi pa traha un buki 
informativo cu e historia di celebracion di dia di San Juan/Dera Gay, cu ta consisti tambe 
di ilustracion di plachinan pa pinta, sopi di letter, quiz y mas informacion di e Fiesta 
Cultural popular aki. 


DCA su meta ta pa Educa y forma nos muchanan di Scolnan Primario. Un danki di curason 
na Seccion di Implementacion pa coordina henter e-Proyecto aki di “San Juan/Dera Gay 
Escolar”. 


DCA ta desea un y tur un feliz dia di San Juan/Dera Gay... y cu e Herencia Cultural 
Intangibel aki sigui pasa di generacion pa generacion. 


Drs. Siegfried E. Dumfries 
Director Departamento di Cultura Aruba 
Oranjestad, Juni 2021 


KICO TA E FIESTA DI DERA GAY 


Muchanan bin sinta rond y scucha tocante nos tradicion Arubano cu 
tur ana ta celebra esaki riba dia 24 di juni, esta Dia di San Juan, miho 
conoci como Fiesta di Dera Gay. 


E celebracion di Dia di San Juan hunto cu Dia di Dera Gay ta un parti 
original di nos tradicion. Segun historiado e celebracion di Dia di San 


Juan a cuminsa na Mexico y a sigui pa paisnan manera Guatemala y 
otro pais cerca di Venezuela. 


Di Venezuela el a yega Aruba y aki ta celebr'e na nos mesun 
manera. Aruba ta e unico pais na mundo cu ta celebra Dia di 


E gay ta simbolo di fertilidad. 7 4 

Na cuminsamento esaki tabata un fiesta di cosecha di nos prome 
habitantenan. Cosecha ta tur locual cu ta sali for di plantacion den 
cunucu, por ehempel fruta y berdura. 


Antes awa tabata yobe masha hopi mes na Aruba. 


A informa nos cu e Indjannan cu tabata biba aki prome cu nos tabata 
kere den diferente Dios. 

Cosecha ta tur locual cu ta 
sali for di plantacion den 
cunucu. 

E fiesta tabata specialmente pa gradici nan diosnan pa un bon 
cosecha. 


Ora cu e misioneronan a yega Aruba, nan a haya cu e Indjannan tabata 
celebra un fiesta pagano cu diosnan falso. 


Pa no kita nan for di nan tradicion a dicidi di combina e celebracion di 
iglesia, cu ta nacemento di San Juan Bautista cu ta cay den mesun 
temporada, cu nan fiesta di cosecha y a scoge pa dia 24 dijuni. 


E temponan aya tabata kima resto di cosecha riba dia di San Juan y 
tabata bisa cu ta kima bo San Juan. 


E temponan aya dia 24 di juni ora cu solo ta casi baha, e hendenan 
tabata bay sinta hunto den sabana of riba veld. 


Esun cu ta organisa e fiesta ta invita su hendenan, mas tanto famia y 
bisiña. 


Riba e sabana tabata traha un bohoti largo cu no ta mucho hancho cu 
e resto di cosecha. Un bohoti ta un sero chikito. 


Meymey di sabana ta cera un pida cu cabuya y den dje ta coba un 
buraco y ta hinca un gay den dje y ta tap'e cu un calbas. 


Riba e dia aki tur hende tabata bisti bon. Nan tabatin nan trahe special 
pa e fiesta aki. E color cu tabata domina e anochi ey tabata e color geel 
cu ta simbolisa e flornan di e palo di kibrahacha. 


Kibrahacha ta e palo cu nos ta wak ta floria geel entre otro riba 
Hooiberg. E hendenan muhe tabata bisti na geel y den nan cabey nan 
tabata pone un streki of sinta color geel of tambe flor. 


E hendenan homber tabata bisti carson preto cu camisa manga largo 
color geel of blanco. 


Na nan carson nan tabata pasa un banchi geel of cora, mescos cu un 
faha. 


Pa Fiesta di Dera Gay e musica tabata masha importante. P'esey tanten cu 
e musiconan no yega, fiesta no por cuminsa. 


E gruponan musical ta uza instrumento manera fio, tambor tambu, wiri y 
un cantante. 


Esnan presente tabata canta e coro: “San Juan ta bin San Juan ta bay, dere 
gay der'e gay pa Juan mat 6’. 


Awendia por ripara cu e gruponan musical ta uza mas otro tipo di 
instrumento y hasta speaker. 

Baile y wega di Dera Gay 


Durante e Fiesta di Dera Gay tin diferente wega y baile. Antes tabatin e 
custumber di duna un mucha cu nace un nomber di Santo. 


Hopi mucha homber cu nace dia 24 di juni nan tabata dun’e e nomber Juan 
y si ta mucha muhe ta yam'e Juanita of Juana. 


Dia di San Juan tur esnan cu tin e nomber Juan of Juanita tabata bin cu un 
baston. Un baston ta un palo cu nan ta bati maishi cu ne of ta uza un pida 
palo di flambeu dorna tur na paña geel y aki aya un repi preto. 


Asina tur hende por ripara ken a haci afia e dia ey y ta felicita nan. 


Pa e baile di Dera Gay 0050 di cas cu ta organisa e fiesta ta mara wowo 
di un di e invitadonan cu yama Juan y cu mester bay purba mata e gay. 


E ta drey e bailado algun biaha rond pa e perde sentido di direccion. 
Despues e bailado ta haya un palo di bati maishi den su man pa e busca 
unda e gay bibo ta dera bou di un calbas door di schuif cu su pia. 


Na momento cu e sinti algo e ta uza e palo pa dal e gay cu ne. E bailado 
cu experencia tabata sigui e direccion di e biento di San Juan, cu ta un 
biento cu ta supla basta duro den luna di juni, pa e sa unda mas o 
menos e ta para. 


E custumber ta cu e bailado por purba tres biaha pa mata e gay. 


Si den tres biaha e faya un otro bailado ta bin purba su suerte. Awendia 
naturalmente ta prohibi pa pone un gay bibo den e buraco y ta p'esey 
ta uza un calbas of un gay artificial. 


Den diferente bario aki na Aruba ta celebra Dia di San Juan na nan 
manera. Cada un ta organisa diferente tipo di wega y competencia. Tin 
fuera di e baile tambe p.e. gritamento di gay y galina, bulamento di 
candela y tambe rancamento di bandera. Esun cu ranca e bandera 
color geel cu cora ta e ganado. 


E publico presenta ta gosa un mundo durante e actividadnan aki. Esaki 
ta un parti cortico di e historia di Fiesta di Dera Gay riba Dia di San Juan 
pa asina nos por sifia y sa mas di un di e tradicionnan di Aruba. 

Coro: San Juan Mate 


r’e gay Pa nos Mate 
e gay San Juan Mate 
gay, der’e gay Pa nos Mate 


gu 


Amigo, tur ban hal’un banda ] JFIF 
Pa Don Juan bay mat’e gay | 2X 
At'e cu e palo den su man] 
Y su wowo bon mara ] 2X 


Refran: Der'e gay, dere gay Coro: San Juan Mate 
Der'e gay, der'e gay Pa nos Mate 

Der’e gay, dere gay San Juan Mate 

Der'e gay, der'e gay Pa nos Mate 


San Juan cu e palo aiba bou ] 82 
Ta balia bay pe mat'e gay | 2X tel 
Ata Don Juan a mata e gay ] 
Core mira el a mat'e ]2X 


Refran: Der'e gay, der'e gay Coro: San Juan Mate 
Der'e gay, dere gay Pa nos Mate 

Der'e gay, der'e gay San Juan Mate 

Der'e gay, der'e gay Pa nos Mate 


BAN HUNGA WEGA Y SINA MAS DI FIESTA DI DIA DI SAN JUAN, DERA GAY 

CORTA Y PLAK E FIGURANAN NA NAN CUGA 


PARENA BALLADO KIER YEGA UNDA E TIPICO TA 

TEST BO CONOCEMENTO 


1. Dia di San Juan ta wordo celebra rond mundo. 
Na Aruba e celebracion aki ta conoci tambe como dia di ...? 


A. Kima sushi 
B. Candela 
C. Dera Gay 


2. Nos antepasadonan tabata celebra un otro fiesta pa un di nan 
diosnan den e epoca aki, cu despues a wordo cambia pa dia di San 
Juan door di misioneronan Catolico. Con yama e fiesta cu nos 
antepasadonan tabata celebra? 


A. Fiesta di solo 
B. Fiesta di yobida 
C. Fiesta di cosecha 


3. Misioneronan Catolico no a logra cambia e celebracion pagano di 
nos antepasadonan y a dicidi na mantene e tradicion y combin'e na 
un forma religioso. Dicon a scoge pa dia di San Juan Bautista? 


A. Paso San Juan a batisa Hesus 

B. Paso tabata mes temporada cu San Juan 
su fecha di nacemento 

C. Paso San Juan tabata popular 


TEST bO CONOCEMENTO 
. Riba ki dia ta celebra dia di San Juan 
. 24 di juni 


. 25 di juli 
. 23 di juni 


. Na Aruba un di e actividadnan mas conoci riba dia di San Juan ta e 
baile y competencia di dera gay. Kico e participante mester trata na 
haci pa por gana e competencia 


Dal e gay artificial cu su palo cu su wowo mara 
. Gara e gay cu su man y cusuwowo tapa 
. Mata un gay bibo cu su wowo tapa 


. Cua ta e color principal cu e damaman ta bisti dia di San Juan 


. Cora cu preto 
. Geel y orafio 
. Geel y cora 


. Pa e actividadnan di busca e gay of calbas cu wowo tapa, e 
participante ta haya tres oportunidad pa dal e gay of calbas. Dicon 
tres? 


. Tres ta e number di suerte 

. Gay ta canta tres biaha mainta 

. Egay a canta despues cu San Pedro a ninga tres 
biaha di a conoce Hesus 

8. Kico ta nifica e dicho "gay cora a canta"? 


A. Ora solo Sali 
. Ora tin candela y bombero mester bay duna asistencia 
C. Ora un accidente pasa 


A. Pa trece suerte 

. Pa kita mal wowo 

C. Como simbolo di purificacion y 
pa un miho cosecha 


10.San Juan ta bin, San Juan ta bay ..... (caba e frase di e cantica) 


A. At'e cu wowo bon mara cu e palo den su man 
B. At'e cu e palo den su man y su wowo bon mara 
C. At'e cu e palo man na laira y su wowo bon mara 


BAN BUSCA FOR DL DIO E NIFICACION CORECTO 


1. Dia Gay haya djente’ 
A. Drumi tempran y lanta tempran 
B. Un tata por nenga un jiu, pero no su mama 
C. Depende ki tempo esey lo pasa, of esey lo no pasa nunca 


2.‘Drumi cu galiña lanta cu Gay’ 
A. Un hende cu semper ta balente, ta logra hopi den bida 
B. Un persona mayor “bieu” sa hopi mas cu un mucha, hende “jong” 
C. Drumi tempran y lanta tempran 


3.‘Na tera di galiña, cacalaca no tin bos’ 
A. Biba of traha cu locual bo tin 
B. Ora bo critica un hende y siendo cu bo mes tin falta 
C. Na bo trabao ta bo hefe ta manda/ y no intenta di pensa cu ta abo ta manda 


4.‘Pa con malo cu ta, gay no ta come su so’ gay pelea ta gana pelea’ 
A. E ta un hende tof, of un hende cu boca grandi 
B. Un tata por nenga un jiu, pero no su mama 
C. Un hende cu semper ta balente, ta logra hopi den bida 


5.‘Gay ta nenga puito, ma galiña no por neng'e' 
A. Un tata por nenga un yiu, pero no su mama 
B. Ora di candela brandweer ta sali pa duna asistencia 
C. Un cas di famia sin regla, no ta un cas cu future 


6.‘Comedo di webo no sa con dolor galna ta pasa pa sac’e’ 
A. Ora hendenan ta kere den cosnan cu no ta berdad of realistico 
B. Un persona hopi sabi 
C. Ora cu bo no sa of tin balor di algo 


7.‘Gay, Galiña bieu ta traha sopi sterki’ 
A. Depende ki tempo esey lo pasa, of esey lo no pasa nunca 
B. Drumi tempran, y lanta tempran 
C. Un persona mayor “Bieu” sa hopi mas cu un mucha, hende "jong" 

8. ‘Kere den webo di gay’ 


A. Na bo trabao ta bo hefe ta manda/ y no intenta di pensa cu ta abo ta manda 
B. Ora hendenan ta kere den cosnan cu no ta berdad of realistico 
C. Biba of traha cu locual bo tn 
9. ‘Bobo ta na boca di galifia’ 


A. Ora bo ta critica un hende y siendo cu bo mes tin falta 
B. Ora bo no sa of tin balor di algo 


C. Depende ki tempo esey lo pasa, of esey lo no pasa nunca 
10.‘Core cabes di gay" 


A. Ora di candela brandweer ta sali pa duna asistencia 


B. Un hende cu semper ta balente, ta logra hopi den bida 


C. Ora cos ta bay malo, ora placa no ta yega, Ora cu bo no ta alcansa 
11.‘Gay bibo’ 


A. Un cas di famia sin regla, no ta un cas cu futuro 
B. Un persona hopi sabi 


C. Ora cu bo no sa of tin balor di algo 
12.‘E ta un gay fuyero’ 
A. E ta un hende tof, of un hende cu boca grandi 
4 B. Ora cos ta bay malo, ora placa no ta yega, or abo no 13 3 
へ C. Drumi tempran, y lanta tempran 
13.'Galiña sin gay, no tin neishi’ 


A. Na bo trabao ta bo hefe ta manda/ y no intenta di pensa cu ta abo ta manda 
B. Ora hendenan ta kere den cosnan cu no ta berdad of realistico 
C. Un cas di famia sin regla, no ta un cas cu futuro 


14.*Galina ta baña cu e awa c’e tin’ 


A. Ora cos ta bay malo, ora placa no ta yega, ora bo no ta alcansa 
B. Biba of traha cu locual bo tin 


sz 

— 
— 
== 
— 
= 


C. E ta un hende tof, of un hende cu boca grandi 


15."E Gay cora a canta’ 


A. Ora di candela brandweer ta sali pa duna asistencia 
B. Un tata por nenga un yiu, pero no su mama 


C. Ora bo critica un hende y siendo cu bo mes tin falta 

Ban hungo wega y siña mas di Fiesta di día di San Juan, dera goy 

